PROIECT

**G U V E R N U L R E P U B L I C I I M O L D O V A**

H O T Ă R Â R E nr. \_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2017

mun. Chişinău

**cu privire la modificarea și completarea anexei nr. 1 la Hotărârea Guvernului nr. 314 din 22 mai 2017**

În temeiul art. LXXX din Legea nr.80 din 5 mai 2017 pentru modificarea și completarea unor acte legislative (publicată în Monitorul Oficial al Republicii Moldova, nr.162-170/284 din 26.05.2017), **Guvernul HOTĂRĂŞTE:**

1. Se aprobă modificările şi completările ce se operează în anexa nr. 1 la Hotărârea Guvernului nr. 314 din 22 mai 2017 (se anexează).

2. Ministerele şi alte autorităţi ale administraţiei publice centrale vor aduce actele sale normative în concordanță cu prezenta hotărâre.

**PRIM-MINISTRU  
AL REPUBLICII MOLDOVA Pavel FILIP**

Contrasemnează:

Aprobate

prin Hotărârea Guvernului

**nr.\_\_\_\_\_ din \_\_\_\_\_\_\_\_\_ 2017**

**MODIFICĂRILE ŞI COMPLETĂRILE**

**ce se operează în anexa nr. 1 la Hotărârea Guvernului nr. 314 din 22 mai 2017**

1. Punctul 2 se completează cu cuvintele „și este succesorul de drepturi şi obligaţii al Întreprinderii de Stat „Centrul Resurselor Informaţionale de Stat „Registru”, Întreprinderea de Stat „Camera Înregistrării de Stat”, Întreprinderea de Stat „Cadastru”, autoritatea administrativă din subordinea Ministerului Justiţiei „Serviciul Stare Civilă” şi autoritatea administrativă din subordinea Ministerului Economiei „Camera de Licenţiere””.
2. Se completează cu punctul 31 cu următorul cuprins:

„31. Salarizarea personalului Agenţiei, inclusiv a directorului, se va efectua în conformitate cu Hotărârea Guvernului nr. 743 din 11 iunie 2002 „Cu privire la salarizarea angajaţilor din unităţile cu autonomie financiară””.

1. Se completează cu punctul 32 cu următorul cuprins:

„32. Denumirea completă a instituției: Instituția Publică „Agenția Servicii Publice”, denumirea prescurtată – Agenția Servicii Publice sau ASP”.

1. La punctul 4 după cuvântul „strada”, se completează cu cuvântul „Alexandr”.
2. La punctul 7 subpunctul 6) cuvintele „prin lege” se exclud.
3. Punctul 8:

la subpunctul 3) în final se completează cu cuvintele ”precum și alte servicii aferente domeniului de competență”.

se completează cu subpunctul 8) cu următorul cuprins:

„8) asigură promovarea propunerilor referitoare la cadrul normativ din domeniile de competență și perfecționarea legislației în aceste domenii, avizează proiecte de acte normative elaborate de alte autorități publice”.

1. Punctul 12:

subpunctele 4), 7) şi 9) se abrogă.

subpunctul 8) va avea următorul cuprins:

„8) examinează şi aprobă raportul cu privire la activitatea economico-financiară a Agenţiei, aprobă decizii asupra raportului de audit extern şi le prezintă spre informare fondatorului”.

subpunctul 10) va avea următorul cuprins:

”examinează și aprobă bugetul anual al Agenției pentru anul următor, până la data de 31 decembrie al anului de gestiune.”

1. Punctul 13 va avea următorul cuprins:

„Consiliul Agenţiei şi componenţa nominală se stabilesc prin ordinul fondatorului. Consiliul se desemnează în număr de 7 persoane , reprezentanţi ai:

- Cancelariei de Stat;

- Ministerului Economiei şi Infrastructurii;

- Ministerului Finanţelor;

- Agenţiei Servicii Publice.”

1. Punctul 15 va avea următorul cuprins:

„15. Membrii Consiliului Agenţiei, în conformitate cu legislaţia în vigoare, răspund solidar faţă de Agenţie pentru prejudiciile rezultate din îndeplinirea hotărârilor adoptate de aceștia cu abateri de la legislaţie, Statutul Agenţiei şi Regulamentul Consiliului Agenţiei. Membrul Consiliului Agenţiei, care a votat împotriva unei astfel de hotărâri este scutit de răspundere, dacă în procesul-verbal al şedinţei a fost fixat dezacordul lui. Membrii Consiliului Agenţiei sânt remuneraţi lunar cu o indemnizație în mărime de trei salarii minime pe țară din mijloacele financiare ale Agenției ”.

1. La punctul 27 subpunctul 8) va avea următorul cuprins:

”8) aprobă statul de personal al Agenției conform structurii și efectivului-limită stabilit de fondator, precum și regulamentele subdiviziunilor acesteia.

1. Punctul 31 va avea următorul cuprins:

„Veniturile obținute din prestarea serviciilor ce depășesc bugetul Agenției, aprobat pentru anul respectiv, se raportează spre utilizare în anul următor, conform devizului de venituri și cheltuieli, aprobat pentru anul respectiv. Mijloacele neutilizate din bugetul anual al Instituției Publice ”Agenția Servicii Publice” în anul financiar curent se vor transfera în bugetul instituției pentru anul următor”.